CELEX: C2005/217/54
Language: fi
Date: 2005-09-03 00:00:00
Title: Asia C-263/05: Euroopan yhteisöjen komission 23.6.2005 Italian tasavaltaa vastaan nostama kanne

3.9.2005   
            
            
               FI
            
            
               Euroopan unionin virallinen lehti
            
            
               C 217/27
            
         Euroopan yhteisöjen komission 23.6.2005 Italian tasavaltaa vastaan nostama kanne
   (Asia C-263/05)
   (2005/C 217/54)
   Oikeudenkäyntikieli: italia
   Euroopan yhteisöjen komissio on nostanut 23.6.2005 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat komission oikeudellisen yksikön jäsenet M. Konstantinidis ja L. Cimaglia.
   Kantaja vaatii, että yhteisöjen tuomioistuin
   
               1)
            
            
               toteaa, että Italian tasavalta ei ole noudattanut jätteistä annetun direktiivin 75/442/ETY (1), sellaisena kuin se on muutettuna direktiivillä 91/156/ETY (2), 1 artiklan a kohdan mukaisia velvoitteitaan, koska se on antanut ja pitänyt voimassa säännöksen (8.7.2002 annetun asetuksen (decreto legge) nro 138, josta on tullut 8.8.2002 annettu laki nro 178, 14 §), jossa säädetään siitä, että aineet tai esineet, jotka on tarkoitettu jätteistä huolehtimista tai niiden hyödyntämistä tarkoittaviin toimiin ja joita ei nimenomaisesti ole mainittu asetuksen (decreto legislativo) nro 22/97 liitteissä B ja C, sekä tuotannosta yli jääneet esineet tai aineet, joiden haltija on päättänyt tai joiden haltijalla on velvollisuus hävittää ne, jos näitä edellä mainittuja voidaan käyttää uudelleen tuotanto- tai kulutuskierrossa ja ne tullaan käyttämään uudelleen, sillä ehdolla, että mitään esikäsittelytoimenpidettä ei tehdä ja että edellä mainituista esineistä ja aineista ei ole haittaa ympäristölle tai myös siinä tapauksessa, että on tehty esikäsittelytoimenpide, jos tämä esikäsittelytoimenpide ei kuulu niihin hyödyntämistoimiin, jotka on lueteltu asetuksen (decreto legislativo) nro 22/1997 liitteessä C, eivät kuulu vuoden 1997 asetuksen (decreto legislativo) nro 22, jolla on pantu Italiassa täytäntöön jätteistä annetun direktiivin 75/442/ETY muuttamisesta 18 päivänä maaliskuuta 1991 annettu neuvoston direktiivi 91/156/ETY, soveltamisalaan.
            
         
               2)
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Lain 178/2002 14 §:n 1 momentin a ja b kohdan tekstissä olevaa viittausta, a kohdassa ”huolehtimis- ja hyödyntämistoimintoihin” ja b kohdassa ”huolehtimis- ja hyödyntämistoimiin” seuraa kummassakin tapauksessa täsmennys ”joista asetuksen (decreto legislativo) nro 22 liitteissä B ja C säädetään”.
   Tällainen täsmennys, joka sitä paitsi ei vastaa saman pykälän c kohdan tekstiä, vaikuttaa tekevän eron yhtäältä yleisesti huolehtimis- ja hyödyntämistoimina pidettävien asioiden ja toisaalta niiden näihin toimiin kuuluvien tointen, joista on erityisesti säädetty asetuksen (decreto legislativo) nro 22/97 liitteissä B ja C.
   Tällaisen erottelun valossa asetuksen (decreto legislativo) nro 22/97:n 6 §:n 1 momentin a kohdasta ja lain 178/2002 14 §:n a ja b kohdasta yhdessä tarkasteluna ilmenee selvästi, että tämän viimeksi mainitun säännöksen vaikutus on rajata sellaisen jätteen käsitteen ulottuvuutta, johon voisivat olla sisältymättä kaikki liitteen A ryhmittelyihin kuuluvat aineet tai esineet, joiden haltija ryhtyy niiden suhteen mihin tahansa huolehtimis- tai hyödyntämistoimiin tai kohdistaa tai aikoo kohdistaa niihin tällaisia toimia, ja sisältyä näiden joukosta vain ne, joille on tehty tai suunniteltu tehtävän sellaisia huolehtimis- tai hyödyntämistoimia, jotka kuuluvat niihin, jotka on nimenomaisesti lueteltu asetuksen (decreto legislativo) nro 22/97 liitteissä B ja C.
   Italian lainsäätäjän luomassa järjestelmässä, jossa jätteen käsite on asetettu tiukasti riippuvaiseksi mainituista edellytyksistä, kaikki sellaiset aineet tai esineet, joita liite A koskee ja joiden haltija ryhtyy niiden suhteen huolehtimistoimiin, joita ei ole mainittu asetuksen (decreto legislativo) nro 22/97 liitteessä B tai hyödyntämistoimiin, joita ei ole mainittu liitteessä C tai kohdistaa tai aikoo kohdistaa niihin tällaisia toimia, jäisivät siis mahdollisen jätteeksiluokittelun ulkopuolelle ja näin ollen ne eivät kuuluisi jätehallintoa koskevien säännösten soveltamisalaan.
   Komission näkemyksen mukaan tällainen soveltamisalan ulkopuolelle jättäminen on laiton jätteen käsitteen rajoittaminen ja siten Italian jätehallintoa koskevien säännösten soveltamisalan rajoittaminen. Tosiasiallisesti Italian lainsäätäjän tekemä tulkinta rajaa direktiivin säännösten soveltamisalan ainoastaan Italian lainsäädännössä yksilöityihin tapauksiin ja jättää näin soveltamisalan ulkopuolelle muut tapaukset, jotka eivät ole ennakoitavissa, mutta jotka sitä vastoin voidaan lukea soveltamisalaan ja joiden osalta jätteen käsitettä olisi tulkittava laajasti, kuten asiassa Palin Granit annetun tuomion 36 kohdassa on tehty. Tällainen Italian lainsäätäjän lähestymistapa on ristiriidassa direktiivin säännösten, joista ei voida poiketa kansallisen oikeuden säännöksellä, kanssa.
   
      (1)  EYVL L 194, 25.7.1975, s. 39.
   
      (2)  EYVL L 78, 26.3.1991, s. 32.